בית"ר ירושלים הודיעה היום (ראשון) כי תשנה את שם המועדון ל"בית"ר טראמפ ירושלים" כמחווה של כבוד לנשיא ארה"ב דונלד טראמפ, לרגל העברת השגרירות האמריקנית לירושלים - כך על פי הודעת המועדון בחשבון הפייסבוק הרשמי.

כפי שפורסם לראשונה ב"מעריב", בעלי הקבוצה אלי טביב עומד מאחורי קידום הרעיון ובקבוצה הודיעו על כך לאחר שבדיקת היתכנות העלתה כי הצעד אפשרי. תגובה רשמית מצד שגרירות ארה"ב טרם נתקבלה.

בהודעת הקבוצה נאמר כי "70 שנה המתינה ירושלים להכרה בינלאומית, עד שהנשיא דונלד טראמפ החליט לעשות מעשה והכיר בה כבירת הנצח של עם ישראל. הנשיא טראמפ הפגין אומץ, חזון ואהבת אמת לעם ישראל ולבירתו, ובימים אלה הולכות מדינות נוספות בעקבותיו ושמות את ירושלים על המפה".